ประกาศกระทรวงการคลังประกาศกระทรวงการคลังเรื่องผลการกู้เงินโดยการออกตั๋วสัญญาใช้เงินเพื่อการปรับโครงสร้างหนี้เงินกู้มาเพื่อให้กู้ต่อในปีงบประมาณพ.ศ. ๒๕๖๐ ครั้งที่ ๒[๑] เพื่อให้เป็นไปตามความในมาตรา ๑๖แห่งพระราชบัญญัติการบริหารหนี้สาธารณะ พ.ศ. ๒๕๔๘ กระทรวงการคลังขอประกาศให้ทราบทั่วกันว่ากระทรวงการคลังโดยความเห็นชอบของคณะรัฐมนตรีอาศัยอำนาจตามความในมาตรา ๗ มาตรา ๑๔ มาตรา ๒๐ (๓) และมาตรา ๒๔ (๑) แห่งพระราชบัญญัติการบริหารหนี้สาธารณะ พ.ศ. ๒๕๔๘ซึ่งแก้ไขเพิ่มเติมโดยพระราชบัญญัติการบริหารหนี้สาธารณะ (ฉบับที่ ๒) พ.ศ. ๒๕๕๑ได้ดำเนินการกู้เงินระยะยาวเพื่อรองรับการปรับโครงสร้างหนี้เงินกู้มาเพื่อให้กู้ต่อแก่การรถไฟฟ้าขนส่งมวลชนแห่งประเทศไทยวงเงิน ๕,๔๐๐,๐๐๐,๐๐๐.๐๐ บาท (ห้าพันสี่ร้อยล้านบาทถ้วน)และการรถไฟแห่งประเทศไทย วงเงิน ๒,๓๘๑,๐๘๔,๓๘๕.๘๑ บาท (สองพันสามร้อยแปดสิบเอ็ดล้านแปดหมื่นสี่พันสามร้อยแปดสิบห้าบาทแปดสิบเอ็ดสตางค์)โดยมีรายละเอียดและเงื่อนไขของการกู้เงิน ดังนี้๑. กระทรวงการคลังได้ดำเนินการกู้เงินเพื่อปรับโครงสร้างหนี้เงินกู้มาเพื่อให้กู้ต่อแก่การรถไฟฟ้าขนส่งมวลชนแห่งประเทศไทยและการรถไฟแห่งประเทศไทย โดยวิธีการออกตั๋วสัญญาใช้เงิน อายุ ๓ ปี ให้กับธนาคารออมสินเป็นวงเงิน ๗,๗๘๑,๐๘๔,๓๘๕.๘๑ บาท(เจ็ดพันเจ็ดร้อยแปดสิบเอ็ดล้านแปดหมื่นสี่พันสามร้อยแปดสิบห้าบาทแปดสิบเอ็ดสตางค์)๒. เบิกเงินกู้ทั้งจำนวนในวันที่ ๑๕ กันยายน ๒๕๖๐๓. อายุเงินกู้๓ ปี นับตั้งแต่วันที่ ๑๕ กันยายน ๒๕๖๐ ครบกำหนดในวันที่ ๑๕ กันยายน ๒๕๖๓๔. อัตราดอกเบี้ยเท่ากับอัตราดอกเบี้ยอ้างอิงระยะสั้นตลาดกรุงเทพระยะ ๖ เดือน (BIBOR ๖M) ที่ประกาศโดยธนาคารแห่งประเทศไทยเป็นฐานในการคำนวณอัตราดอกเบี้ยเงินกู้ลบด้วยส่วนต่าง(Spread)เฉลี่ยร้อยละ ๐.๑๓๔๐๐ ต่อปี โดยปรับอัตราดอกเบี้ยทุกงวด ๖เดือน หากอัตราดอกเบี้ย BIBOR ๖M มีการเปลี่ยนแปลง โดยอัตราดอกเบี้ยงวดแรกจะใช้อัตราดอกเบี้ย BIBOR ๖M ณ วันเบิกเงินกู้สำหรับการใช้อัตราดอกเบี้ยในงวดต่อ ๆ ไป จะใช้อัตราดอกเบี้ย BIBOR ๖M ณ วันครบกำหนดชำระดอกเบี้ยเพื่อใช้คำนวณดอกเบี้ยในช่วงระยะเวลา ๖ เดือนถัดไป การคำนวณดอกเบี้ยให้ถือว่าหนึ่งปีมี ๓๖๕วัน นับตามจำนวนวันที่เกิดขึ้นจริง เศษของหนึ่งสตางค์ให้ปัดทิ้ง ชำระดอกเบี้ยงวดแรกในวันที่๑๕ มีนาคม ๒๕๖๑ และชำระดอกเบี้ยงวดสุดท้ายในวันที่ ๑๕ กันยายน ๒๕๖๓๕. การชำระดอกเบี้ยตลอดเวลาที่สัญญายังมีอายุอยู่ให้แบ่งชำระดอกเบี้ยปีละสองงวดคือ วันที่ ๑๕ มีนาคม และ ๑๕ กันยายน ของทุกปีสำหรับดอกเบี้ยงวดสุดท้ายจะชำระพร้อมต้นเงินกู้ตามตั๋วสัญญาใช้เงินในวันที่ไถ่ถอนหากวันครบกำหนดชำระดอกเบี้ยตรงกับวันหยุดตามประกาศธนาคารแห่งประเทศไทยก็ให้เลื่อนไปชำระในวันทำการถัดไปโดยไม่นับวันหยุดตามประกาศธนาคารแห่งประเทศไทยดังกล่าวเข้ารวมเพื่อคำนวณดอกเบี้ยที่ถึงกำหนดชำระยกเว้นการชำระต้นเงินกู้งวดสุดท้ายให้คำนวณดอกเบี้ยจนถึงวันก่อนวันชำระหนี้๖. การชำระคืนต้นเงินกู้กระทรวงการคลังสามารถชำระคืนต้นเงินกู้ก่อนครบกำหนดได้ทั้งจำนวนหรือบางส่วนก็ได้ ทั้งนี้กระทรวงการคลังจะแจ้งให้สถาบันการเงินทราบล่วงหน้าไม่น้อยกว่า ๒ วันทำการโดยกระทรวงการคลังจะชำระดอกเบี้ยคงค้างของต้นเงินกู้ที่ค้างชำระ พร้อมกับการชำระคืนต้นเงินกู้ก่อนกำหนดนั้นทั้งนี้ดอกเบี้ยคงค้างให้คำนวณนับตั้งแต่วันที่กระทรวงการคลังชำระคืนดอกเบี้ยครั้งล่าสุดจนถึงวันก่อนวันที่กระทรวงการคลังชำระคืนเงินต้นก่อนกำหนดโดยหากวันครบกำหนดชำระคืนต้นเงินกู้ตรงกับวันหยุดตามประกาศธนาคารแห่งประเทศไทยให้เลื่อนชำระคืนในวันทำการถัดไป๗. ไม่มีค่าธรรมเนียมและค่าใช้จ่ายใดๆประกาศณ วันที่ ๑๓ กันยายน พ.ศ. ๒๕๖๐จุมพล ริมสาครรองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนรัฐมนตรีว่าการกระทรวงการคลังพัชรภรณ์/อัญชลี/จัดทำ๕ ตุลาคม ๒๕๖๐ปริญสินีย์/ตรวจ๒๗ พฤศจิกายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๔๔ ง/หน้า ๒๖/๓ ตุลาคม ๒๕๖๐